ไฟแนนซ์ทูเดย์
...วันที่ 5 ม.ค. 2558 วันทำงานวันแรกของปีใหม่ สมหมาย ภาษี รมว.คลัง จะแถลงแกะของขวัญปีใหม่ ด้วยการขายพันธบัตรออมทรัพย์ 1 แสนล้านบาท ให้ประชาชนรายย่อย รอบแรกให้รายย่อยซื้อไม่เกิน 2 ล้านบาท หากไม่หมดจะเปิดกว้างให้ซื้อรอบสองได้ไม่อั้นแบบไม่จำกัดจำนวน
29 ต.ค. 2565

...วันที่ 5 ม.ค. 2558 วันทำงานวันแรกของปีใหม่ สมหมาย ภาษี รมว.คลัง จะแถลงแกะของขวัญปีใหม่ ด้วยการขายพันธบัตรออมทรัพย์ 1 แสนล้านบาท ให้ประชาชนรายย่อย รอบแรกให้รายย่อยซื้อไม่เกิน 2 ล้านบาท หากไม่หมดจะเปิดกว้างให้ซื้อรอบสองได้ไม่อั้นแบบไม่จำกัดจำนวน
...สำหรับกรณีการดอง กองทุนการออมแห่งชาติ (กอช.) ออกไปอีกครั้ง รมว.คลัง ก็เห็นอกเห็นใจพรรคประชาธิปัตย์ ที่เป็นผู้ริเริ่มเรื่องนี้ ในใจก็อยากให้กองทุนนี้เกิดขึ้นไวๆ แต่ก็ต้องดูให้ดี เพราะพรรคเพื่อไทยที่ไม่เห็นด้วย ไปแก้กฎหมายประกันสังคมให้ทำได้เหมือน กอช. รัฐบาลเฉพาะกิจชุดนี้ที่ไม่ฝักฝ่ายรัฐบาลไหน จึงต้องคิดให้รอบคอบจะเดินหน้าถอยหลัง กอช.อย่างไร เพื่อไม่ให้เป็นปัญหาซ้อนปัญหาขึ้นมาอีก
...สมชาย พูลสวัสดิ์ อธิบดีกรมสรรพสามิต งานสบายขึ้นเยอะ เมื่อรัฐบาลปรับขึ้นภาษีดีเซล 2.50 บาท/ลิตร ทำให้จะเก็บภาษีเพิ่มขึ้นอีก 5 หมื่นล้านบาท ทำให้การเก็บภาษีของกรมปี 2558 น่าจะได้เกินเป้าอยู่ไม่น้อย
...ด้าน รังสรรค์ ศรีวรศาสตร์ ปลัดกระทรวงการคลัง ออกมาเสนอแนะให้กระทรวงพลังงานลดการเก็บเงินกองทุนของน้ำมันดีเซลลงอีก เพื่อให้ราคาขายปลีกลดได้อีก ช่วยกระตุ้นเศรษฐกิจได้อีกแรงหนึ่ง เพื่อจะทำให้เศรษฐกิจปีนี้กระเตื้องขึ้นมาขยายตัวได้มากกว่า 1% ต่อปี
...ถึงข่าวในไทยจะไม่ค่อยหวือหวา แต่ในตลาดโลกเขากำลังจับตากันใกล้ชิด เอกนิติ นิติทัณฑ์ประภาศ รองผู้อำนวยการสำนักงานเศรษฐกิจการคลัง (สศค.) มองว่า แม้วิกฤตตลาดทุนรัสเซียในขณะนี้จะยังไม่กระทบเศรษฐกิจไทยโดยตรง แต่จะมีผลกระทบทางอ้อม ทำให้นักท่องเที่ยวรัสเซียลดลง จากปัจจุบันราว 7% ของนักท่องเที่ยวทั้งหมดในไทย
แต่ที่น่ากลัวกว่าก็คือ วิกฤตรัสเซียจะเป็นตัวจุดประกายวิกฤตเศรษฐกิจโลกรอบใหม่หรือไม่ เพราะหากผิดนัดชำระหนี้อีกครั้งในรอบ 16 ปี จนถูกหั่นเครดิต ปัญหาก็อาจลามสู่เจ้าหนี้ใหญ่อย่างยุโรปและสหรัฐได้ในที่สุด